stanford-oval/wikipedia huggingface dataset:
เฟรยา (วอลรัส)

| --- | --- |
เฟรยาที่ Sandvika เดือนสิงหาคม ค.ศ. 2022
สปีชีส์: วอลรัส
เพศ: เมีย
ตาย: 14 สิงหาคม ค.ศ. 2022 ออสโลฟยอร์ด ประเทศนอร์เวย์
น้ำหนัก: [convert: %s]%s
ตั้งชื่อตาม: เฟร็วยา
เฟรยา (อังกฤษ: Freya) เป็นวอลรัสเพศเมียที่ปรากฏตัวตามชายฝั่งของหลายประเทศในยุโรปตะวันตก (เนเธอร์แลนด์ เยอรมนี สหราชอาณาจักร เดนมาร์ก สวีเดน และ นอร์เวย์) ตั้งแต่เดือนตุลาคม ค.ศ. 2021 จนกระทั่งถูกการุณยฆาตในวันที่ 14 สิงหาคม ค.ศ. 2022 ด้วยเป็นการพบเห็นที่หาได้ยากในพื้นที่ที่เฟรยาปรากฏตัว จึงเป็นที่สนใจของผู้ที่ชื่นชอบสัตว์ป่าและประชาชนทั่วไป ในฤดูร้อนปี ค.ศ. 2022 หลังจากเฟรยาขึ้นมาอาบแดดและจมเรือในออสโลฟยอร์ด ได้ถูกยิงตายเนื่องจากมีความกังวลเกี่ยวกับความปลอดภัยของประชาชน เฟรยามีน้ำหนักประมาณ 600 กิโลกรัม (1,300 ปอนด์) การตัดสินใจฆ่าเฟรยาเป็นที่วิพากษ์วิจารณ์จากผู้เชี่ยวชาญด้านสัตว์ป่าหลายคน
ชื่อ

เฟรยาได้รับชื่อเล่นตามชื่อของเฟร็วยา เทพธิดาแห่งความรักและความงามของชาวนอร์ส
แหล่งข้อมูลอื่น

'Freya' the walrus stirs up a Norwegian town เก็บถาวร 2022-08-14 ที่ เวย์แบ็กแมชชีน วิดีโอเกี่ยวกับเฟรยาโดยดอยช์ เวเลย์
เฟรเดอริก วิลเลิม เดอ แกลร์ก

| เฟรเดอริก วิลเลิม เดอ แกลร์ก |
| --- | --- |


ประธานาธิบดี คนที่ 9 แห่งสหภาพแอฟริกาใต้ รองประธานาธิบดีอันดับที่ 2
ดำรงตำแหน่ง 15 สิงหาคม 1989 – 10 พฤษภาคม 1994
ก่อนหน้า: ปีเตอร์ วิลเลิม โบทา
ถัดไป: เนลสัน แมนเดลา เป็นประธานาธิบดีแห่งแอฟริกาใต้
รองประธานาธิบดีอันดับที่ 2 ของแอฟริกาใต้
ดำรงตำแหน่ง 10 พฤษภาคม 1994 – 30 มิถุนายน 1996 พร้อมกัน ทาบอ อึมแบกี
ประธานาธิบดี: เนลสัน แมนเดลา
 
ข้อมูลส่วนบุคคล
เกิด: 18 มีนาคม ค.ศ. 1936(1936-03-18) โจฮันเนสเบิร์ก, จังหวัดเคาเต็ง
เสียชีวิต: 11 พฤศจิกายน ค.ศ. 2021(2021-11-11) (85 ปี) เคปทาวน์ แอฟริกาใต้
พรรคการเมือง: พรรคชาตินิยม

เฟรเดอริก วิลเลิม เดอ แกลร์ก (อาฟรีกานส์: Frederik Willem de Klerk; /də ˈklɜːrk, də ˈklɛərk/; 18 มีนาคม ค.ศ. 1936 – 11 พฤศจิกายน 2564)  ฃมักเป็นที่รู้จักด้วยชื่อย่อว่า เอฟ. เว. เดอ แกลร์ก (F. W. de Klerk) เป็นประธานาธิบดีของสหภาพแอฟริกาใต้คนสุดท้ายในยุคของการแบ่งแยกสีผิว อยู่ในตำแหน่งตั้งแต่เดือนกันยายน ค.ศ. 1989 ถึง พฤษภาคม ค.ศ. 1994 เดอ แกลร์ก ยังเป็นหัวหน้าพรรคชาตินิยม (National Party) ซึ่งต่อมาเปลี่ยนชื่อเป็น พรรคชาตินิยมใหม่ (New National Party) ระหว่างช่วงเดือนกุมภาพันธ์ ค.ศ. 1989 ถึง กันยายน ค.ศ. 1997
เดอ แกลร์ก ได้ชื่อว่าเป็นผู้ดำเนินการคนสำคัญต่อการยุติยุคแห่งการแบ่งแยกสีผิวในแอฟริกาใต้ และสนับสนุนให้เปลี่ยนแปลงการปกครองในแอฟริกาใต้ให้เป็นประชาธิปไตยแบบไม่แบ่งแยกสีผิว รวมถึงการให้สิทธิต่าง ๆ แก่พลเมืองผิวดำซึ่งเป็นชนกลุ่มใหญ่ของประเทศ เขาได้รับรางวัลเจ้าชายแห่งอัสตูเรียสใน ค.ศ. 1992 และได้รับรางวัลโนเบลสาขาสันติภาพใน ค.ศ. 1993 ร่วมกับเนลสัน แมนเดลา สำหรับบทบาทสำคัญของทั้งสองคนในการยุติยุคแห่งการแบ่งแยกสีผิวในแอฟริกาใต้ลง เขาเอง ยังเป็นพระสหายใน เฮนริกแห่งเดนมาร์ก เจ้าชายพระราชสวามี พระราชสวามีใน พระนางเจ้ามาร์เกรเธอที่ 2 แห่งเดนมาร์ก
ออกแบบตึก
หฺวางหลง

| พื้นที่ที่มีคุณค่าทางทัศนียภาพและประวัติศาสตร์หฺวางหลง * |
| --- | --- |
  แหล่งมรดกโลกโดยยูเนสโก

ประเทศ: มณฑลเสฉวน  จีน
ประเภท: มรดกโลกทางธรรมชาติ
เกณฑ์พิจารณา: (vii)
ประวัติการขึ้นทะเบียน
ขึ้นทะเบียน: 2535 (คณะกรรมการสมัยที่ 16)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
หฺวางหลง (จีน: 黄龙; พินอิน: Huánglóng) หมายถึงแหล่งมรดกโลกที่งดงามด้วยภูมิประเทศภูเขาสูงยอดปกคลุมด้วยหิมะ ตั้งอยู่ทางตะวันตกเฉียงเหนือของมณฑลเสฉวน ประเทศสาธารณรัฐประชาชนจีน นอกจากความสวยงามทางด้านภูมิทัศน์แล้ว ความหลากหลายทางระบบนิเวศ ทั้งทางกายภาพ เช่น น้ำตก และน้ำพุร้อน หรือชีวภาพ แพนด้า และลิงจมูกเชิด ยังสามารถพบเห็นได้ ณ ที่นี่อีกด้วย
มรดกโลก

พื้นที่ที่มีคุณค่าทางทัศนียภาพและประวัติศาสตร์หฺวางหลงได้จดทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 16 เมื่อปี พ.ศ. 2535 ที่เมืองแซนตาเฟ ประเทศสหรัฐอเมริกา ด้วยข้อกำหนดและหลักเกณฑ์ในการพิจารณา ดังต่อไปนี้
(vii) - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
กรอมา

แม่ค้าในตลาดเมืองกำปงธมโพกผ้ากรอมา
กรอมา (เขมร: ក្រមា) เป็นเครื่องแต่งกายดั้งเดิมของกัมพูชา สามารถใช้งานได้หลายรูปแบบ เช่น ใช้พันคอ โพกศีรษะ ต่างผ้าเช็ดหน้า เคียนเอว ห่มคลุมกันแดดฝน หรือใช้เป็นเปลสำหรับทารก นักกีฬาบุกกาเตาจะเคียนกรอมาที่หัว เอว และกำปั้น และใช้สีของกรอมาเพื่อแยกแยะระดับทักษะของนักกีฬา โดยกรอมาสีดำถือว่ามีระดับทักษะสูงสุด หากเป็นสีขาวจะหมายถึงระดับทักษะต่ำสุด กรอมาสวมใส่ได้ในทุกเพศทุกวัย โดยมากเป็นลายตารางสีแดงหรือสีน้ำเงิน ถือเป็นสัญลักษณ์ประจำชาติอย่างหนึ่งของกัมพูชา
ในยุคเขมรแดงเรืองอำนาจ รัฐบาลบังคับให้ชาวเขมรสวมชุดสีดำ และพันคอด้วยกรอมาลายตารางหมากรุก ซึ่งการแต่งกายเช่นนี้ ชาวไทยในเกาะกงจะเรียกว่า "กา", "เขมรดำ" หรือ "เขมรกาดำ" ด้วยเปรียบเปรยทั้งสีผิวกับสีชุด
ผู้มีเชื้อสายเขมรในภาคตะวันออกเฉียงเหนือของประเทศไทย จะใช้กรอมาเช่นกัน แต่เรียกตามภาษาไทยว่าผ้าขาวม้า
สีกลุ่มชนอิหร่าน

สีกลุ่มชนอิหร่าน (อังกฤษ: Pan-Iranian colors) เป็นสีที่ใช้ในธงของประเทศหรือดินแดนที่มีกลุ่มชนอิหร่านอาศัยอยู่ ประกอบด้วยสีเขียว ขาว และแดง โดยธงของราชวงศ์กอญัรเป็นธงชนิดแรกที่ใช้สีกลุ่มชนอิหร่าน
ธงปัจจุบัน > รัฐอธิปไตย

ธงชาติอัฟกานิสถาน
ธงชาติอิหร่าน
ธงชาติทาจิกิสถาน
ธงปัจจุบัน > เขตปกครองตนเอง

ธงจังหวัดปกครองตนเองเคอร์ดิสถาน
ธงจังหวัดปกครองตนเองเคอร์ดิสถานซีเรีย
ธงในอดีต

ธงราชวงศ์ปาห์ลาวี (ค.ศ. 1964–79)
ธงสาธารณรัฐสังคมนิยมโซเวียตทาจิก (ค.ศ. 1953–91)
ธงสาธารณรัฐปกครองตนเองทาลิช-มุคัล (ค.ศ. 1993)
ธงสาธารณรัฐประชาธิปไตยเซาท์อาเซอร์ไบจาน (ค.ศ. 1945–46)
ธงสาธารณรัฐมหาบัด (ค.ศ. 1946–47)
ธงสาธารณรัฐอะรารัต (ค.ศ. 1927–30)
ธงราชอาณาจักรเคอร์ดิสถาน (ค.ศ. 1922–24)
ธงอะซาดิสถาน (ค.ศ. 1920)
แหล่งข้อมูลอื่น

สีกลุ่มชนอิหร่าน โดยโครงการกูเทนแบร์ก
เดอะ เดบิวต์..อวสานไอดอล

| เดอะ เดบิวต์> .อวสานไอดอล |
| --- | --- |

พัฒนาโดย: กันตนา โมชั่น พิคเจอร์ส
กำกับโดย: ปัญญ์ หอมชื่น อรอุษา ดอนไสว
แสดงนำ: พลอยไพลิน ตั้งประภาพร จิรายุ ละอองมณี ชนนิกานต์ เนตรจุ้ย ณัฐจารี หรเวชกุล นารา เทพนุภา นาเดียร์ มงก๊อด ดริสา การพจน์ สุพิชชา สุบรรณพงษ์ รชานันท์ มหาวรรณ์ ณัฐสิทธิ์ โกฏิมนัสวนิชย์
ดนตรีแก่นเรื่องเปิด: ตราบใด (ขับร้องโดย นิวไทป์)
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 13 ตอน
การผลิต
ผู้อำนวยการผลิต: จาฤก กัลย์จาฤก ศศิกร ฉันท์เศรษฐ์
ผู้อำนวยการสร้าง: ถกลเกียรติ วีรวรรณ นิพนธ์ ผิวเณร
บริษัทผู้ผลิต: กันตนา โมชั่น พิคเจอร์ส เดอะ วัน เอ็นเตอร์ไพรส์
ออกอากาศ
เครือข่าย: วีทีวี ช่องวัน 31
ออกอากาศ: 16 มีนาคม พ.ศ. 2564
| เดอะ เดบิวต์> .อวสานไอดอล ซีซั่น 2 |
| --- | --- |
ประเภท: เพลง-สืบสวนสอบสวน-สยองขวัญ-ดราม่า
พัฒนาโดย: กันตนา โมชั่น พิคเจอร์ส จีดีเอช จอกว้างฟิล์ม จีเอ็มเอ็ม ทีวี
กำกับโดย: ปัญญ์ หอมชื่น อรอุษา ดอนไสว
แสดงนำ: พลอยไพลิน ตั้งประภาพร จิรายุ ละอองมณี ชนนิกานต์ เนตรจุ้ย ณัฐจารี หรเวชกุล นารา เทพนุภา นาเดียร์ มงก๊อด ดริสา การพจน์ สุพิชชา สุบรรณพงษ์ รชานันท์ มหาวรรณ์ ณัฐสิทธิ์ โกฏิมนัสวนิชย์ มิย่า พิชชา ทองเจือ กฤษณภูมิ พิบูลสงคราม
ดนตรีแก่นเรื่องเปิด: อย่าท้า (ขับร้องโดย นิวไทป์)
ดนตรีแก่นเรื่องปิด: ไม่มีวันไหนไม่รักเธอ (ขับร้องโดย หทัยภัทร นามบุปผา)
ประเทศแหล่งกำเนิด: ไทย
ภาษาต้นฉบับ: ไทย
การผลิต
ผู้อำนวยการผลิต: จาฤก กัลย์จาฤก จินา โอสถศิลป์ สายทิพย์ มนตรีกุล ณ อยุธยา สถาพร พานิชรักษาพงศ์
บริษัทผู้ผลิต: กันตนา โมชั่น พิคเจอร์ส จีดีเอช จอกว้างฟิล์ม จีเอ็มเอ็ม ทีวี
ออกอากาศ
เครือข่าย: จีเอ็มเอ็ม 25
ออกอากาศ: 2568
เดอะ เดบิวต์..อวสานไอดอล (อังกฤษ: The Debut) เป็นละครชุด ในโครงการพิเศษของแอปพลิเคชัน วีทีวี โดยบริษัท เทนเซ็นต์ (ประเทศไทย) จำกัด ผลิตโดย กันตนา โมชั่น พิคเจอร์ส และเดอะ วัน เอ็นเตอร์ไพรส์ กำกับโดย ปัญญ์ หอมชื่น และอรอุษา ดอนไสว จากผู้สร้างอวสานโลกสวย เริ่มออกอากาศครั้งแรกในวันที่ 16 มีนาคม พ.ศ. 2564 และออกอากาศเวอร์ชั่นทีวีทาง ช่องวัน 31
นักแสดง

| ตัวละคร | นักแสดง |
| --- | --- |
จีรนันท์ ขวัญมณี (เฟม / มิวมิว): พลอยไพลิน ตั้งประภาพร
เบิ้ล: จิรายุ ละอองมณี
กล้า: ณัฐสิทธิ์ โกฏิมนัสวนิชย์
กมลพร กุลพชร (ฟาน): รชานันท์ มหาวรรณ์
ชุติกาญจน์ ภูมิพิศมัย (สไมล์): ณัฐจารี หรเวชกุล
สุวิมล เหมือนแพร (ยูอิ / ยุ้ย): นารา เทพนุภา
ปาริดา อักษรเสรี (หยก): ชนนิกานต์ เนตรจุ้ย
กมลพร นวลพรรณ (ไมเนอร์): ดริสา การพจน์
นิภาดา วัฒนาเมธานนท์ (คิริน): นาเดียร์ มงก๊อด
มินนี่: สุพิชชา สุบรรณพงษ์
แม่สไมล์: สุปราณี เจริญผล
ตุ่น: วราวุฒิ บราวน์
เดียร์: เบญจรัตน์ วิศิษฐ์กิจการ
พี่เจมส์: ต่อตระกูล จันทิมา
ครูเป้: ศิริปัญญา จันทิหล้า
ป๊อปอาย: พรรณพนัช มีวงศ์ธรรม
พลอย: พิชญาธรณ์ ไพทีกุล
ครูโย: เอกรัฐกรณ์ ภิรมย์ปภาโชติ
การตอบรับ

หลังจากต้นสังกัดได้ปล่อยตัวอย่างของซีรีส์  และถูกตั้งคำถามตั้งแต่ก่อนเริ่มออกอากาศว่า หลายอย่างในซีรีส์มีลักษณะคล้าย วัฒนธรรมของวงไอดอลชีวิตจริงเกินไป จนอาจทำให้คนสับสนเข้าใจผิดได้ ซึ่งจากเหตุการณ์ดังกล่าวทำให้ได้รับเสียงวิพากษ์วิจารณ์จากชาวโซเชียลเป็นจำนวนมาก จนมีเกิดเป็นกระแสแฮชแท็ก แบนเดอะเดบิวต์อวสานไอดอล ที่ติดเทรนด์ทวิตเตอร์ประเทศไทย หลังจากเกิดกระแสวิพากษ์วิจารณ์ดังกล่าวขึ้น ทางเฟซบุ๊กอย่างเป็นทางการของบีเอ็นเคโฟร์ตีเอต ได้เผยแพร่ประกาศ แถลงการณ์จาก 48 Group Thailand เนื้อหาระบุถึงให้ผู้ผลิตซีรีส์ทบทวนเนื้อหาที่อาจสร้างความเข้าใจคลาดเคลื่อนต่อบุคคลภายนอก และทางผู้ผลิตยังไม่ได้ออกมาชี้แจงใด ๆ
สิ่งสืบเนื่อง

หลังจากที่เดอะ เดบิวต์..อวสานไอดอล ได้ปิดซีซั่นแรกไป ทีมงานได้ประกาศว่าจะกลับมาทำต่อในซีซั่นใหม่ และได้จีดีเอช, จอกว้างฟิล์ม และ จีเอ็มเอ็ม ทีวี มาร่วมผลิตด้วย
และมีนักแสดงใหม่กับตัวละครใหม่เข้ามา ได้แก่ มิย่า พิชชา ทองเจือ รับบทเป็น อลิซา, กฤษณภูมิ พิบูลสงคราม รับบทเป็น เมฆ และ กัญญาวีร์ สองเมือง รับบทเป็น ฮาริ
พร้อมกับเนื้อเรื่องใหม่ที่สยองกว่าภาคแรก คาดว่าจะถ่ายทำเร็วๆนี้
แหล่งข้อมูลอื่น

เดอะ เดบิวต์..อวสานไอดอล ที่สยามโซน
เดอะ เดบิวต์..อวสานไอดอล ที่วีทีวี
เปาล์ เฟอร์ฮาค

เปาล์ โยฮันเนิส เคราร์ดึส เฟอร์ฮาค (ดัตช์: Paul Johannes Gerardus Verhaegh; เกิดวันที่ 1 กันยายน ค.ศ. 1983) เป็นนักฟุตบอลชาวดัตช์ ผู้เล่นในตำแหน่งแบ็กขวาให้กับตเว็นเตอ
สโมสรอาชีพ

เฟอร์ฮาคได้เริ่มต้นอาชีพกับเปเอสเฟ และถูกปล่อยยืมตัวให้กับอาเคโอเฟเฟ อาเปิลโดร์น และได้ลงเล่นให้กับอาเคโอเฟเฟทั้งหมด 33 นัด ต่อมาเขาย้ายไป Den Bosch ใน ค.ศ. 2004 และได้ลงเล่นในลีก 32 นัด ก่อนที่จะย้ายไปฟีเตสเซอหลังจบฤดูกาล 2004–05 สี่ปีถัดมา เขาออกจากฟีเตสเซอ และเซ็นสัญญาสองปีกับเอาคส์บวร์คเมื่อวันที่ 27 พฤษภาคม ค.ศ. 2010
หลังจากที่ได้เล่นให้กับเอาคส์บวร์คอยู่เจ็ดปี ฟีเตสเซอก็ได้ย้ายไปเฟาเอ็ฟเอ็ล ว็อลฟส์บวร์ค ด้วยสัญญาสองปี ต่อมาในเดือนเมษายน ค.ศ. 2019 มีการรายงานว่า เขาถูกปล่อยตัวออกจากสโมสรเนื่องจากเหตุผลบางอย่าง
ในวันที่ 5 มิถุนายน 2019 สโมสรตเว็นเตอในเนเธอร์แลนด์ ประกาศว่า เฟอร์ฮาคจะเซ็นสัญญาหนึ่งกับสโมสรหลังจากที่ตรวจร่างกายเสร็จเรียบร้อยแล้ว
ทีมชาติ

เฟอร์ฮาคเคยเป็นส่วนหนึ่งของทีมชาติเนเธอร์แลนด์ชุดที่ชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 21 ปีใน ค.ศ. 2006 เขาได้ลงเล่นให้กับทีมชาติชุดใหญ่ครั้งแรกในนัดกระชับมิตรที่เสมอกับโปรตุเกส 1–1 เมื่อวันที่ 15 สิงหาคม ค.ศ. 2013 ต่อมา เขาเป็นส่วนหนึ่งของทีมชาติชุดลุยศึกฟุตบอลโลก 2014 ที่ประเทศบราซิล เขาได้ลงเล่นครั้งแรกในรายการนั้น ในรอบ 16 ทีมสุดท้าย นัดที่พบกับเม็กซิโก ซึ่งเนเธอร์แลนด์ได้ประตูชัยในช่วงท้ายเกม
เกียรติประวัติ

ถ้วยรางวัลมัสปาโลมัส: 2014
ซไวเทอบุนเดิสลีกา รองชนะเลิศ: 2010–11
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2006
ฟุตบอลโลก อันดับที่สาม: 2014
แหล่งข้อมูลอื่น

Paul Verhaegh เว็บไซต์ fussballdaten.de (เยอรมัน)
| ด ค กผู้เล่นชุดปัจจุบันของสโมสรฟุตบอลตเว็นเตอ  |
| --- | --- |
 2 เฟอร์ฮาค  3 Schenk  4 Verdonk  5 Pleguezuelo  6 Brama (c)  7 Aitor  8 Espinosa  10 Vučkić  11 Menig  12 Matos  13 Nakamura  14 Zekhnini  15 Berggreen  16 Drommel  17 Hölscher  18 Selahi  19 Latibeaudiere  20 Busquets  21 Aburjania  22 de Lange  25 Bijen  26 Brondeel  27 Lang  28 Troupée  29 Roemeratoe  32 Bosch  ผู้จัดการ: García 
| ด ค กรายชื่อนักกีฬาทีมชาติเนเธอร์แลนด์ – อันดับที่สาม ฟุตบอลโลก 2014 |
| --- | --- | --- |
|  1 ซิลเลิสเซิน  2 ฟลาร์  3 เดอ ไฟร  4 มาร์ตินส์ อินดี  5 บลินด์  6 เดอ โยง  7 ยันมาต  8 เดอ กึสมัน  9 ฟัน แปร์ซี (c)  10 สไนเดอร์  11 โรบเบิน  12 เฟอร์ฮาค  13 แฟ็ลต์มัน  14 ก็องโกโล  15 เกอวต์  16 กลาซี  17 เลนส์  18 เฟอร์  19 ฮึนเตอลาร์  20 ไวนัลดึม  21 เดอไป  22 ฟอร์ม  23 กรึล  ผู้ฝึกสอน: ฟัน คาล  |  1 ซิลเลิสเซิน  2 ฟลาร์  3 เดอ ไฟร  4 มาร์ตินส์ อินดี  5 บลินด์  6 เดอ โยง  7 ยันมาต  8 เดอ กึสมัน  9 ฟัน แปร์ซี (c)  10 สไนเดอร์  11 โรบเบิน  12 เฟอร์ฮาค  13 แฟ็ลต์มัน  14 ก็องโกโล  15 เกอวต์  16 กลาซี  17 เลนส์  18 เฟอร์  19 ฮึนเตอลาร์  20 ไวนัลดึม  21 เดอไป  22 ฟอร์ม  23 กรึล  ผู้ฝึกสอน: ฟัน คาล  |  |
ดาวน์ทาวน์ดิสนีย์

| --- | --- |
 
ที่ตั้ง: ดิสนีย์แลนด์รีสอร์ต, อนาไฮม์, รัฐแคลิฟอร์เนีย, สหรัฐ
พิกัด: 33°48′33″N 117°55′26″W﻿ / ﻿33.809052°N 117.924027°W﻿ / 33.809052; -117.924027
เปิดกิจการ: 12 มกราคม พ.ศ. 2544 (23 ปี)
เจ้าของ: เดอะวอลต์ดิสนีย์
ผู้ดำเนินการ: ดิสนีย์เอ็กซ์พีเรียนส์
เว็บไซต์: เว็บไซต์อย่างเป็นทางการ
ดาวน์ทาวน์ดิสนีย์ดิสทริกซ์ (อังกฤษ: Downtown Disney District) เป็นศูนย์การค้ากลางแจ้งที่ดิสนีย์แลนด์รีสอร์ตในเมืองอนาไฮม์ เปิดให้บริการครั้งแรกเมื่อปี พ.ศ. 2544 ซึ่งมีทั้งร้านอาหาร ร้านค้า แหล่งบันเทิงต่าง ๆ
Retinal bipolar cell

| Retinal bipolar cell |
| --- | --- |
เรตินา เซลล์สองขั้วแสดงเป็นสีแดง
รายละเอียด
ระบบ: ระบบการเห็น
ที่ตั้ง: เรตินา (ชั้นนิวเคลียสส่วนใน)
รูปร่าง: สองขั้ว
หน้าที่: ส่งข้อมูลมีลักษณะเป็นเกรเดียนต์จากเซลล์รับแสงไปยัง retinal ganglion cell
สารส่งผ่านประสาท: Glutamate
การเชื่อมก่อนจุดประสานประสาท: เซลล์รูปแท่ง, เซลล์รูปกรวย และ Horizontal cell
การเชื่อมหลังจุดประสานประสาท: Retinal ganglion cell กับ amacrine cell
ตัวระบุ
MeSH: D051245
นิวโรเล็กซ์ ID: nifext_31
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
retinal bipolar cell
หรือเรียกเฉพาะว่า bipolar cell เป็นส่วนหนึ่งของ retina (จอตา, จอประสาทตา, เรติน่า)อยู่ระหว่างเซลล์รับแสง (คือเซลล์รูปแท่งและเซลล์รูปกรวย) กับ retinal ganglion cell (หรือ ganglion cell ชื่อย่อว่า RGC)
ทำหน้าที่ส่งสัญญานจากเซลล์รับแสงไปยัง ganglion cell ทั้งทางตรงและทางอ้อมดังที่เราได้กล่าวถึงในหน้าของเรติน่า
อธิบายคร่าว ๆ

Bipolar cell (แปลว่าเซลล์มีสองขั้ว) มีชื่อดังนี้ก็เพราะว่ามีส่วนยื่นออกจากเซลล์ทั้งสองข้างโดยมีตัวเซลล์อยู่ตรงกลาง
เป็นเซลล์ที่รับข้อมูลผ่านไซแนปส์จากเซลล์รูปแท่งหรือเซลล์รูปกรวย  (แต่ไม่เชื่อมกับทั้งสองพร้อม ๆ กัน)
และรับข้อมูลจาก horizontal cell อีกด้วย
จากนั้น  จึงส่งข้อมูลต่อไปยัง ganglion cell โดยตรง  หรือโดยอ้อมผ่าน amacrine cell
โดยที่ไม่เหมือนเซลล์ประสาทโดยมาก bipolar cell ส่งสัญญาณเป็น graded potential แทนที่ศักยะงาน
ลักษณะต่าง ๆ

Bipolar cell รับข้อมูลผ่านไซแนปส์จากเซลล์รูปแท่งหรือเซลล์รูปกรวย  แต่ไม่ใช่ทั้งสองพร้อม ๆ กัน
ดังนั้น  จึงมีชื่อว่า  rod bipolar cell หรือว่า cone bipolar cell ตามลำดับ
แต่มี cone bipolar cell ถึง 10 ประเภท
และมี rod bipolar cell เพียงแค่ประเภทเดียว  เพราะว่า  เซลล์รูปแท่งเกิดขึ้นในประวัติวิวัฒนาการภายหลังเซลล์รูปกรวย
ข้อมูลเพิ่มเติม: เซลล์รับแสง § การถ่ายโอนแสง
ในที่มืด  เซลล์รับแสงจะปล่อยสารสื่อประสาทกลูตาเมต  ซึ่งมีฤทธิ์ยับยั้ง  (ทำให้เกิด hyperpolarization) ต่อ  ON bipolar cell และมีฤทธิ์กระตุ้น (depolarization) ต่อ OFF bipolar cell
แต่ในที่สว่าง  แสงที่มากระทบกับเซลล์รับแสง
จะมีผลเป็นการยับยั้งเซลล์รับแสง (เป็น hyperpolarization)
เพราะปลุกฤทธิ์ของ opsin
ซึ่งจะปลุกฤทธิ์ของ 11-trans-Retinal
มีผลเป็นการให้พลังงานเพื่อกระตุ้นหน่วยรับความรู้สึก G-Protein coupled receptor ซึ่งปลุกฤทธิ์ของ phosphodiesterase (PDE)
ที่แยก cGMP ออกเป็น GMP.
ปกติแล้วในที่มืด  เซลล์รับแสง  จะมี cGMP เป็นจำนวนมาก
มีผลเป็นการเปิดประตูโซเดียมที่เปิดปิดโดย cGMP (cGMP-gated Na Channel)
และดังนั้น  การปลุกฤทธิ์ของ PDE (ที่สืบเนื่องจากการมีแสงสว่าง) ก็จะลดจำนวนของ cGMP
และลดจำนวนประตูโซเดียมที่เปิด  มีผลเป็นภาวะ hyperpolarization ของเซลล์รับแสง
ซึ่งนำไปสู่การลดการปล่อยสารสื่อประสาทกลูตาเมต
กระบวนการนี้เป็นการระงับการยับยั้งของ ON bipolar cell ทำให้เซลล์เปลี่ยนสภาพเป็น depolarization คือเซลล์เริ่มส่งสัญญาณ
ในขณะที่เป็นการระงับการเร้าของ OFF bipolar cell ทำให้เซลล์เปลี่ยนสภาพเป็น hyperpolarization คือเซลล์จะหยุดส่งสัญญาณ
Rod bipolar cell ไม่ได้เชื่อมไซแนปส์โดยตรงกับ retinal ganglion cell
แต่เชื่อมกับ amacrine cell ประเภท A II
ซึ่งทำการเร้า cone ON bipolar cell ผ่าน gap junction
และทำการระงับ cone OFF bipolar cell ผ่านไซแนปส์แบบยับยั้งสื่อโดยไกลซีน
และดังนั้นจึงเป็นการเข้ายึดวิถีประสาทของเซลล์รูปกรวย  เพื่อใช้ส่งข้อมูลไปยัง ganglion cell ในที่สลัว
OFF bipolar cell มีไซแนปส์ในส่วนนอกของชั้น inner plexiform layer ของจอประสาทตา
และ ON bipolar cell มีไซแนปส์ในส่วนในของชั้น inner plexiform layer
หน้าที่

Bipolar cell ส่งข้อมูลจากเซลล์รูปแท่งเซลล์รูปกรวยไปยัง ganglion cell
แต่ว่า  horizontal cellและ amacrine cell ทำกระบวนการนี้ให้ซับซ้อนยิ่งขึ้น
คือ  horizontal cell มีฤทธิ์ยับยั้ง horizontal cell ด้วยกัน คือมีกระบวนการ lateral inhibition
มีผลเป็นลานรับสัญญาณแบบ center-surround เห็นได้ในลานรับสัญญาณของเรตินา
แม้  amacrine cell ก็มีกระบวนการ lateral inhibition ด้วย  แต่ว่าบทบาทของกระบวนการนี้ใน amacrine cell ยังไม่ชัดเจน
กลไกของข้อมูลกลางลานรับสัญญาณของ bipolar cell นั้นชัดเจนแล้ว
คือมีการเชื่อมต่อทางประสาทโดยตรงจากเซลล์รับแสง  ผ่านหน่วยรับความรู้สึก metabotropic (ON) หรือ ionotropic (OFF)
แต่ว่า  กลไกของข้อมูลมีสีเดียว  (monochromatic) รอบ ๆ ลานรับสัญญาณ (surround) นั้นยังต้องทำการศึกษาต่อไป
แม้ว่าจะรู้แล้วว่า  เซลล์ที่มีความสำคัญต่อกลไกนี้รวมถึง horizontal cell
แต่ว่า  ทั้งหน่วยรับความรู้สึกและทั้งสารปลุกฤทธิ์หน่วยรับความรู้สึกยังไม่ชัดเจน
ดูเพิ่ม

Retinal ganglion cell
เรตินา
บรรณานุกรม

Nicholls, John G.; A. Robert Martin; Bruce G. Wallace; Paul A. Fuchs (2001). From Neuron to Brain. Sunderland, Mass: Sinauer Associates. ISBN 0-87893-439-1.
Masland RH (2001). "The fundamental plan of the retina". Nat. Neurosci. 4 (9): 877–86. doi:10.1038/nn0901-877. PMID 11528418.
แหล่งข้อมูลอื่น

Retinal bipolar cells ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
Diagram at mcgill.ca
NIF Search - Retinal Bipolar Cell เก็บถาวร 2016-03-04 ที่ เวย์แบ็กแมชชีน via the Neuroscience Information Framework
เพียงเพื่อ รอพบหัวใจเรา

| เพียงเพื่อ รอพบหัวใจเรา |
| --- | --- |
ใบปิดภาพยนตรเพียงเพื่อ รอพบหัวใจเรา
กำกับ: ชุนจิ อิวาอิ
เขียนบท: ชุนจิ อิวาอิ
อำนวยการสร้าง: ชุนจิ อิวาอิ
นักแสดงนำ: ทาคาโกะ มัตสึ   (Takako Matsu)   เซอิจิ ทานาเบะ   (Seiichi Tanabe)
ตัดต่อ: ชุนจิ อิวาอิ
ผู้จัดจำหน่าย:  Rockwell Eyes Inc.    บริษัท อีวีเอส
วันฉาย: 18 มีนาคม 2541  (ญี่ปุ่น)
ความยาว: 68 นาที
ภาษา: ญี่ปุ่น
ข้อมูลจาก IMDb
เพียงเพื่อ รอพบหัวใจเรา (ญี่ปุ่น: 四月物語; โรมาจิ: Shigatsu monogatari) หรือ April Story  เป็นภาพยนตร์ญี่ปุ่นแนวรักโรแมนติก จากประเทศญี่ปุ่น ผลงานการกำกับโดย ชุนจิ อิวาอิ   ออกฉายในปี พ.ศ. 2541 ณ ประเทศญี่ปุ่น จัดจำหน่ายในประเทศไทยปี พ.ศ. 2548 โดย บริษัท อีวีเอส เอ็นเตอร์เทนเม้นท์ จำกัด
เนื้อเรื่อง

นิเรโนะ อุซุกิ  สาวน้อยจากต่างจังหวัด ผู้ไม่เคยก้าวออกจากบ้านเกิด สอบติดมหาวิทยาลัยมุซาชิ ในกรุงโตเกียว จึงได้ย้ายเข้ามาพักในโตเกียว ต้องเผชิญกับสภาพแวดล้อมใหม่ๆ ความไม่คุ้นเคยต่างๆ ผู้คนรอบตัวหลายหลากในเมืองใหญ่ เธอต้องพยายามปรับตัวเพื่อให้เข้ากับความแปลกใหม่ต่างๆที่พบเจอ เพียงเพื่อเป้าหมายบางอย่างที่เธอได้วาดหวังเอาไว้
นักแสดง

ทาคาโกะ มัตสึ ( Takako Matsu ) .... Uzuki Nireno
เซอิจิ ทานาเบะ ( Seiichi Tanabe ) .... Yamazaki
คาโฮริ ฟูจิอิ ( Kahori Fujii ) .... Teruko Kitao
คาซุฮิโกะ คาโต้ ( Kazuhiko Kato ) .... The Man in the Art Gallery
เกร็ดละคร

พบกับภาพยนตร์ที่จะพาคุณไปพบความหมายของคำว่า "รัก" สำหรับใครบางคนมันมีพลังมากมายขนาดที่จะเพิ่มความกล้าให้สามารถที่เผชิญหน้ากับสิ่งต่างๆได้อย่างไม่น่าเชื่อ   การแสดงนำของ ทาคาโกะ มัตสึ จะนำผู้ชมเข้าไปพบกับความรักอันสวยงามของสาวน้อยแรกรุ่นที่คุณจะต้องหลงรักเธอ เช่นเดียวกับผู้ชมอีกมากมาย
แหล่งข้อมูลอื่น

IMDb
Wikipedia
AsianDB
Popcornfor2 เก็บถาวร 2007-06-17 ที่ เวย์แบ็กแมชชีน
JKdramas เก็บถาวร 2007-08-17 ที่ เวย์แบ็กแมชชีน
แกบบี ทัฟต์

| Gabbi Tuft |
| --- | --- |

เกิด:  (1978-11-01) 1 พฤศจิกายน ค.ศ. 1978 (46 ปี) San Francisco, California, U.S.
คู่สมรส: Priscilla Tuft (สมรส 2002; แยก 2021)
บุตร: 1
ประวัติมวยปล้ำอาชีพ
ชื่อบนสังเวียน: Gabe Tuft Taj Milano Tyler Reks
ส่วนสูง: 6 ฟุต 2 นิ้ว (188 เซนติเมตร) 
น้ำหนัก: 246 ปอนด์ (112 กิโลกรัม)
มาจาก: Parts Unknown Laguna Beach, California
ฝึกหัดโดย: Ultimate Pro Wrestling Florida Championship Wrestling
เปิดตัว: 2007
รีไทร์: 2014
แกบบี ทัฟต์  (Gabbi Tuft; เกิด 1 พฤศจิกายน ค.ศ. 1978) เป็นนักมวยปล้ำอาชีพชาวอเมริกันที่เคยปล้ำให้กับWWEในนาม ไทเลอร์ เร็กส์ (Tyler Reks)
เขาเป็นที่รู้จักกันสำหรับการเป็นผู้ประกอบการ ในปี 2007 เขาเริ่มเป็น บริษัท พัฒนาที่ดินที่เรียกว่า Xclusiv พัฒนา, LLC นอกจากนี้เขายังเริ่มต้นศูนย์ฝึกอบรมส่วนบุคคลกับภรรยาของเขา Priscilla Tuft ใน San Clemente, CA เรียกว่า Xclusiv การออกกำลังกาย ในปี 2011 เขาได้ก่อตั้ง บริษัท การตลาดอินเทอร์เน็ตที่เรียกว่าตลาดท้องถิ่น 2.0 ในปี 2013 กอได้รับการแต่งตั้งคณะกรรมการสำหรับยุคหินในเทศกาล Calistoga, แคลิฟอร์เนีย เขายังเป็นสมาชิกปัจจุบันของบริษัทซานตาโรซาหอการค้าและ Santa Rosa หอการค้า ในปี 2014 มีการประกาศว่าเขาเขียนหนังสือออกกำลังกายที่ชื่อ "บอดี สปาร์ตัน" และเปิดตัวเว็บไซต์ออกกำลังกายที่มีซูเปอร์สตาอื่นๆ อีกหลาย
ในเดือนกุมภาพันธ์ปี 2021 เขาก็ได้ออกมาประกาศตนเองว่าเป็นหญิงข้ามเพศ
เบื้องหลัง

เขาร่วม Santa Rosa Junior วิทยาลัยในซานตา โรซา from 1996-1999 และจากนั้นย้ายไปอยู่ที่รัฐแคลิฟอร์เนีย Polytechnic University ในซานหลุยส์โอบิสโป (Cal-Poly) ในปี 2000 ที่นั่นเขาได้เสร็จสิ้นการเรียนการสอนของเขาและได้รับปริญญาด้านวิศวกรรมโยธากับ ที่สำคัญในการอุทกวิทยาและวิศวกรรมโครงสร้าง
หลังจบการศึกษา เขาได้เป็นรักษาความปลอดภัยงานเป็นผู้ช่วยวิศวกรที่พีบีเอส & J ใน Encinitas, แคลิฟอร์เนีย เขาได้รับการบริการจากพนักงานที่เมืองนาพอยต์เป็นส่วนขยายของพนักงานและอยู่ในความดูแลของกรมโยธาธิการอนุญาต
มวยปล้ำอาชีพ

เขาได้รับการฝึกฝนโดย ไมค์ เบลล์ เขาได้เปิดตัวในเดือนกุมภาพันธ์ 2007 สำหรับ อัลติเมตโปรเรสต์ลิง
เขาได้เซ็นสัญญากับWWEร่วมปล้ำในฟลอริดาแชมเปียนชิปเรสต์ลิง(FCW) เป็นอดีตแชมป์ฟลอริดาเฮฟวี่เวท FCW 1สมัย แชมป์ฟลอริดาแท็กทีม FCWร่วมกับจอห์นนี เคอร์ติส 1สมัย และกับโจ เฮนนิก 1สมัย เขาเปิดตัวในECW 30 มิถุนายน 2009 ชนะแซค ไรเดอร์ไปได้ ในECW 15 กันยายน ได้เข้าร่วมแบทเทิลรอยัล 10 คน หาผู้ท้าชิงแชมป์โลก ECWกับคริสเตียน โดยผู้ชนะคือแซค ไรเดอร์ หลังจากที่ ECW ได้ถูกเปลี่ยนเป็นNXT ทูฟต์ได้ย้ายไปอยู่สแมคดาวน์ และได้มาในบทฝ่ายอธรรมโดยเอาชนะคาวาลได้สิทธิ์เข้าร่วมเป็นสมาชิกคนที่6ของทีมฝั่งสแมคดาวน์เจอกับทีมฝั่งรอว์ในแบรกกิ้ง ไรท์ส (2010) และทีมฝั่งสแมคดาวน์ชนะ ในเซอร์ไวเวอร์ ซีรีส์ (2010)ได้เข้าร่วมทีมของอัลเบร์โต เดล รีโอแพ้ทีมของเรย์ มิสเตริโอ
ปี 2011 เขาได้ถูกดราฟท์ไปอยู่รอว์ ต่อมาได้ร่วมทีมกับเคิร์ต ฮอว์กินส์ NXT 18 เมษายน 2012 ชนะฮอว์กินส์ในแมตช์ที่ผู้แพ้ถูกไล่ออกจาก WWE แต่ผู้จัดการทั่วไปของNXT วิลเลียม รีกัล ได้ไล่ทั้งคู่ออก จากนั้นเร็กส์ได้บอกผ่านทวิตเตอร์ว่าพวกเขาจะพยายามทำให้คำว่า #SaveReksAndHawkins กลายเป็นคำฮิตติดเทรนด์ให้ได้เพื่อให้จอห์น ลอรีไนติส ผู้จัดการทั่วไปของรอว์และสแมคดาวน์ ช่วยเซ็นสัญญาให้พวกเขากลับมาใน WWE NXT 9 พฤษภาคม โลรีนายติสได้แต่งตั้งให้ทั้งคู่เป็นรปภ.ประจำเอ็นเอกซ์ที ในโอเวอร์เดอะลิมิต (2012) ทั้งคู่ได้เข้าไปคุยอยู่กับอีฟ ทอร์เรสที่หลังฉากซึ่งอีฟบอกว่าโลรีนายติสได้รับทั้งคู่กลับเข้ามาทำงานใน WWE ต่อได้ ในสแมคดาวน์ 17 สิงหาคม 2012 ทั้งคู่ออกมาในมาดใหม่ เป็นนักระบำเปลื้องผ้าแล้วก็เอาชนะนักมวยปล้ำจ๊อบเบอร์ 2 คนไปได้สบายๆ
เขาได้ประกาศลาออกจาก WWE เนื่องจากเขาต้องการจะมีเวลาให้กับครอบครัวมากขึ้น โดยเฉพาะลูกสาวที่เพิ่งคลอดออกมาไม่นาน โดยเร็กส์เองก็ได้ออกมาโพสข้อความลงในทวิตเตอร์ว่าเขาลาออกจาก WWE แล้ว เมื่อวันที่ 20 สิงหาคม 2012 และได้กล่าวขอบคุณโค้ชและครูฝึกของเขาหลายคน ไม่ว่าจะเป็น ฟิต ฟินลีย์, อาร์น แอนเดอร์สัน, เอดจ์, คริสเตียน, เคน, คริส เจริโค, ด็อกเตอร์ทอม, นอร์แมน สไมลีย์ และบิลลี คิดแมน และขอบคุณฮอว์กินส์ที่เหมือนเป็นน้องชาย และขอบคุณแฟนๆของ #ReksAndHawkins ทุกคน และแฟนๆของทูฟต์ #RekkingCrew ทางสมาคม WWE ก็ได้ประกาศการแยกทางกับเขาทางเว็บไซต์ WWE.com แล้วเมื่อวันที่ 21 สิงหาคม 2012
ในปี 2014 เขาได้ร่วมงานกับสมาคมอิสระและกลับมาร่วมทีมเฉพาะกิจกับฮอว์กินส์ในนาม The Heatseekers
ในสื่ออื่นๆ

เขาเริ่มต้นช่องทาง YouTube เรียก TheRekkingCrew และสร้างขึ้นครั้งแรกที่เรียกว่าชุดแถม PWND ของเขาที่เกี่ยวข้องกับการเล่นของตัวเองเข้าถึง Halo และ "pwning" คนกว่า Xbox Live เขายังเริ่มต้นการแข่งขันที่ผู้ชมจะทำงานออกรหัสเพื่อเข้าสู่ห้องสนทนาของเขาและ เล่น Halo Reach กับเขา
เขาร่วมกับเคิร์ทฮอว์กินส์สร้างซีรีส์แอนิเมชันที่เรียกว่า YouTube midcard มาเฟียใน 2011, ที่รวบรวมกว่า 54,000 ครั้งที่เข้าดูใน YouTube ใน 3 วันและมีแนวโน้มทั่วโลกบนทวิตเตอร์คืนวันที่เปิดตัว เนื่องจากการกำกับดูแลโดยฮอว์กินและเร็กส์ ไม่ได้รับอนุญาตจากผู้บริหาร WWE ที่จะเปิดการแสดงที่พวกเขายกเลิกชุดและนำออกแสดงที่อัปโหลด
ในปี 2014 เขาเข้ามามีส่วนร่วมในการโฆษณา Doritos การแข่งขันในอากาศในปี 2015 ซูเปอร์โบว์ล